b"\n_START_ARTICLE_\nSanta Cec\xc3\xadlia de Ragort\n_START_SECTION_\nDescripci\xc3\xb3\n_START_PARAGRAPH_\nEs tracta d'una petita ermita d'una sola nau amb arc triomfal des d'on comen\xc3\xa7a l'absis. La part de l'absis es troba una mica enlairada per dos graons molt separats. La volta de pedra \xc3\xa9s una mica apuntada. Sobre el mur sud de la nau rest\xc3\xa0 l'obertura, avui dia tapiada de l'antiga porta. La porta actual s'obre a ponent; tenim al damunt de la fa\xc3\xa7ana un campanar d'espadanya, que es veu sobreafegit. L'ermita es troba abandonada i quasi en ru\xc3\xafnes. Al damunt de la teulada a on manquen aquestes, han crescut arbres, que han introdu\xc3\xaft les seves arrels per la volta i els murs, fent perillar l'estabilitat de les estructures pontades. La volta en algun punt ja es troba prenyada amb el conseg\xc3\xbcent perill que comporta.\n_START_SECTION_\nHist\xc3\xb2ria\n_START_PARAGRAPH_\nSanta Cec\xc3\xadlia de Ragort s'aixec\xc3\xa0 al segle XII, al segle XV, per efectes del terratr\xc3\xa8mol que va afectar a tota la comarca, va quedar molt perjudicada, i al segle XVII, tornava a ser en ru\xc3\xafnes; restaurada posteriorment, ha resistit fins als nostres dies, en qu\xc3\xa8 es troba molt malmenada i a punt d'enfonsar-se. A principis del segle, es feien aplecs, que eren molt concorreguts per la gent del poble i de tota la Vall"